Som region betragtet var Gallæcien, set med romerske øjne, lige så meget kendt for landets [[Keltisk kultur|keltiske kultur]], den såkaldte [[Castrokultur]] med bjergfæstninger af keltisk oprindelse, som den var det på grund af landets guldminer. Denne civilisation strakte sig ud over nutidens Galicien, det nordlige Portugal, den vestlige del af Asturien og området ved [[Puebla de Sanabria|Sanabria]], og den var klart forskellig fra den nærliggende, lusitanske civilisation mod syd, ifølge de klassiske forfattere [[Pomponius Mela]] og [[Plinius den ældre]].<ref>Blandt dem var Praestamarkerne, Supertamarkerne, Nerierne, Artabrerne og i det hele taget folk, som levede ved kysten, bortset fra groverne i det sydlige Galicien og Nordportugal</ref>
Historie